cyanic-selkie/wikianc huggingface dataset:
Joseph Stalin
Chur Stalin y Varksaght-Leninaght er oaie ass y çheer trooid yn Eddyr-ashoonaght Chummynagh (Comintern) as chum eh seose gleashaghtyn noi-ashistagh car ny 1930yn, ayns Caggey Theayagh y Spaainey er lheh. Ayns 1939, ren e ream fo-screeu conaant neu-aggyrtagh lesh y Ghermaan Natseeagh, as ruegys Soveidjagh er y Pholynn myr eiyrtys. Chur y Ghermaan jerrey rish y chonaant tra ren ad ruegey yn Unnaneys Soveidjagh ayns 1941. Dyn y wooise da ny chied chraghyn, ren yn Armee Jiarg Soveidjagh cur grayn er y ruegys Germaanagh as ghow ad Berleen ayns 1945, goaill jerrey lesh y Nah Chaggey Dowanagh 'syn Oarpey. Fud y chaggee, ren ny Soveidjee goaill stiagh ny Steatyn Baltagh as Bessarabia as Bukovina Hwoaie, as ny yei shen, cur ad reiltyssyn er çheu ny Soveidjeee er bun er feie'n Oarpey Veanagh as yn Oarpey Hiar as ayns ayrnyn yn Aishey Hiar. Dirree yn Unnaneys Soveidjagh as ny Steatyn Unnaneysit magh myr far-chummaghtyn dowanagh as hie ad stiagh ayns eash çhennid va enmyssit y Caggey Feayr. Ren Stalin reirey harrish yn aahroggal Soveidjagh lurg y chaggey as er lhiassaghey bleaystan breneenagh ayns 1949. Car ny bleeantyn shen, hie yn çheer trooid gortey mooar elley as trooid faghtys noi-Ewnagh haink dys y vullagh ayns co-chialg ny lheeyn. Lurg baase Stalin ayns 1953, haink Nikita Khrushchev er eiyrtyssagh er, as ren eh jannoo cassid er e reill as chur eh toshiaght rish jee-Stalinaghey yn çheshaght Hoveidjagh.
Ta Stalin coontit dy lheeadagh myr fer jeh ny figgyryn smoo trome-cheeallagh 'sy 20d eash. She eshyn va cooish cultys persoonid lhieenagh çheusthie jeh'n ghleashaght Varksagh-Leninagh eddyr-ashoonagh as v'eh jeant ny 'eniagh jeh'n lught obbyr as jeh'n toshiallys. Voish skeaylley yn Unnaneys Soveidjagh ayns 1991, ta Stalin er ny reayll ard-ghoo 'sy Roosh as 'sy Çhorshey myr toshiagh caggee barriaghtagh ren gleiaghey staydys yn Unnaneys Soveidjagh myr cummaght ghowanagh hoshee. Er y laue elley, ta sleih elley cur sheese er e ream myr fer ooilley smaghtagh, as t'eh er ny ve deyrit cour y rick y reayll eh harrish y smaghtey mooar, glenney kynneeagh, mooar-eebyrtyssyn, keeadyn dy housaneyn dunveryssyn, as gortaghey varr ny millioonyn.
Booboo Stewart
She aghteyr Americaanagh eh Nils Allen "Booboo" Stewart Jr. (ruggit er 21 Jerrey Geuree 1994). Ta enney er son e phaart myr Seth Clearwater 'sy straih fillym The Twilight Saga, myr Warpath ayns X-Men: Days of Future Past, myr Jay 'sy straih fillym çhellveeish Descendants liorish Disney as myr Willie ayns Julie and the Phantoms.
Marilyn Monroe
Marilyn Monroe (ruggit myr Norma Jeane Mortenson; 1 Mean Souree, 1926 4 Luanistyn, 1962) she aghteyr, craishteyder as arraneyder Americaanagh v'ee. V'ee mie er enney son cloie karaghteyryn bwoyagh fynney as haink urree dy ve fer jeh ny cowraghyn keintyssagh smoo ennoil car ny 1950yn as ny 1960yn leah as v'ee coontit myr cowrey jeh caghlaa mooar keintyssagh y lhing shen. Ren ny scannaneyn eck tayrn stiagh $200 millioon (corrym rish $2,000 millioon ayns 2020) roish my dooar ee baase ayns 1962. Foddey lurg e baaish, ta Monroe foast coontit myr jalloo mooar y phop-chultoor. Ayns 1999, ren Undinys ny Scannaneyn Americaanagh oardaghey Monroe 'sy çheyoo ynnyd er rolley ny shen-skeealee woirrin share voish Lhing Airhey Hollywood.
Hans Christian Andersen
Hans Christian Andersen (2 Averil 1805 – 4 Luanistyn 1875), she ughtar Danvargagh v'eh. Ga dy ren eh screeu ymmodee cloiaghyn, coontyssyn troailtys, noaskeealyn, as daanyn, ta enney share er son e shee-skeealyn lettyragh.
Ta shee-skeealyn Andersen, ta jeant seose jeh 156 skeealyn harrish nuy ym-lioaryn as er nyn jyndaa stiagh ayns ny smoo na 125 çhengaghyn, er ve goit stiagh ayns co-yssaght cho-chadjin y Neear, as ad roshtynagh da paitçhyn as kiarail lessoonyn y ghrayse as yn aalhiemmaght noi seaghyn. Ta ny shee-skeealyn smoo ard-ghooagh echey goaill stiagh "Eaddeeyn Noa yn Impir", "y Voidjyn Varrey Veg", "y Kiaulleyder Oie", "y Sidoor Stainney Shickyr", "ny Braagyn Ruy", "y Ven-Phrinse as y Phishyr", "y Venrein Niaghtee", "yn Eean Thunnag Graney", as "Thumbelina". Ta e skeealyn er chur bree rish ballayaghyn, cloiaghyn, as scannaneyn.
Sumy
She caayr ayns shiar hwoaie yn Ookraan eh Sumy (Суми). She preeu-valley Wheiggey Sumy yn chaayr. Ta deiney cummal ayn.
Va'n chaayr bunnit ec ny Cossackee ayns ny 1650yn er brooinyn yn awin Psel.
Slyst Hwoaie, Israel
She fer jeh slystyn Israel ee yn Clyst Hwoaie (, Mehoz Hatzafon; منطقة الشمال). Ta'n clyst 4,478 km² er eaghtyr. She Nasair y preeu-valley as y chaayr smoo 'sy clyst. Ta'n clyst goaill stiagh Ardjyn Golan veih'n vlein 1981 as yn ard shen goll er reirey myr fo-lyst y lyst, ga nagh vel y cummaltys as y goaill stiagh Israelagh er enney ec yn AU.
She Arabee (53%) y chooid smoo jeh'n phobble as she Ewnyn 43.5% jeh'n phobble. Cha nel slyst elley erbee ayns Israel raad dy vel y chooid smoo jeh'n phobble nyn Arabee.
Aigh vane
She crouw ny billey beg ‘sy ghenus Buxus ee aigh vane (Buxus sempervirens). T'ee ry-akin 'syn Europey heear as jiass, 'syn Aishey heear-yiass as 'syn Affrick heear-hwoaie.
T'ee gaase dys wheesh as 9 meadar er yrjid, as crantessen wheesh as 20 kentimeadar. Ta duillagyn buighey-ghlassey ny glassey eck, ayns jeesyn, oohchrooagh as mysh 15-20mm er lhiurid. Ta blaaghyn neuvaghtal buighey-ghlassey eck, gyn petyllyn erbee, as t'ad goll er pollnaghey ec shey-chassee. Ta ny messyn eck nyn gishtaghyn tree-vabbanagh as 3-6 rassyn ayndaue.
Ymmyd
T'ee feer ennoil myr lus jesheenagh ayns garaghyn, er son cleighyn as jallooyn cleigh erskyn ooilley. Ta'n fuygh eck (foiee kishtey) feer chreoi as trome, as myr shen t'eh slanjeant er son cabnaidaght, grainney, obbyr ynlhie, jannoo clarinaidyn, cassyn ghreieyn as king woaillteenyn. Ayns ny laghyn shinney, v'ad jannoo ymmyd jeh duillagyn aigh vane ayns ynnyd quineen, as er son dy injillaghey çhiassaghey.
Edith Grace White
She baagh-oayllee Americaanagh va Edith Grace White (16 Boaldyn 1890 – 1 Nollick 1975). Va enney urree er son e studeyryssyn er elasmobranchii (sharkee as scarragyn). She olloo er y vea-oaylleeaght v'ee ec Colleish Wilson, as coheshaghtagh ronsee ec Thie Tashtee Americaanagh y Tushtey Najoor ayns Caayr York Noa.
Happy Feet
She scannane aittys kiaullee voish y vlein 2006 ta bioghit lesh co-earrooder eh Happy Feet. Va'n scannane stiurit, gientit, as co-screeuit liorish George Miller. Ta'n scannane goaill stiagh gooyn Elijah Wood, Robin Williams, Brittany Murphy, Hugh Jackman, Nicole Kidman, Hugo Weaving, as E.G. Daily. Hie scannane eiyrtyssagh, Happy Feet Two, er ny skeaylley magh er 18 Sauin 2011.
Mooir ny Tasmaan
Ta Mooir ny Tasmaan ny Mooir y Tasman (Tasman Sea, Te Tai-o-Rehua) ny mooir eddyr yn Austrail as y Teelynn Noa. T'ee ny rheynn jeh'n Cheayn Sheealtagh Jiass ta enmyssit ayns onnor y ronseyder Ollanagh Abel Janszoon Tasman, y chied Oarpagh ren feddyn magh y Teelynn Noa as y Tasmaan. Ta'n vooir mysh 2,000 km er lheead as 2,800 km veih'n twoaie gys y jiass.
Maria Gaetana Agnesi
She maddaghteyr, fallsoonagh, jeeoilagh, as deincharrey Iddaalagh va Maria Gaetana Agnesi (16 Boaldyn 1718 – 9 Jerrey Geuree 1799). She ish va'n chied ven laue-lioar maddaght y screeu as y chied ven ve pointit myr olloo maddaght ec ollooscoill ennagh.
Ta treisht currit j'ee er-yn-oyr dy nee ish ren screeu y chied lioar ren resooney magh calcalys anchaslyssagh chammah's calcalys earrooagh as v'ee ny oltey jeh'n olloo-rheynn ayns Ollooscoill Bologna, ga nagh ren ee shirveishaghey.
Chur ee yn kiare jeihaght jerrinagh jeh'n vea eck da studeyryssyn er y jeeoilys (yn ayr-oaylleeaght er lheh) as da'n obbyr ghiastyllagh tendeil er ny boghtyn. She Catoleagh irrinagh v'ee as ren ee screeu dy liooar er y vestey eddyr e lorgey toiggaltagh as y tursmooinaght oaylyssagh, dy mooar 'sy traaght eck Il cielo mistico ("Y Niau Oaylyssagh"). Ren ee cur shilley er sursmooinaght resoonagh Yee myr dooie padjer as sursmooinaght vea, vaaish, as irree seose reesht Yeesey Chreest.
Va Maria Teresa Agnesi Pinottini, cruitçhchoardeyr as cummeyder, ny shuyr lhee.
Cariba Heine
She aghteyr as daunseyr Austrailagh va ruggit 'syn Affrick Yiass ee Cariba Heine (ruggit er 6 Jerrey Fouyir 1988). Ta enney urree son e paartyn myr Rikki Chadwick 'sy chlaare H2O: Just Add Water liorish Network Ten, myr Bridget Sanchez 'sy trass straih jeh Blue Water High, as myr Caroline Byrne ayns A Model Daughter: The Killing of Caroline Byrne.
Recortyssyn bleeaney Yernagh
Va earroo ennagh jeh recortyssyn bleeaney Yernagh er nyn go-chruinnaghey derrey, as beggan lurg, jerrey Nerin Ghaelgagh 'sy 17oo eash. Va ny recortyssyn shen screeuit sheese ec maynee son dy reaghey chron-oaylleeaght ny laaghyn feailley. Harrish ny bleeantyn va rollaghyn merriu saggyrtyn, abbyn as aspickyn screeuit sheese ayns ny recortyssyn, myrane lesh fysseree mychione taghyrtyn politickagh scanshoil.
Recortyssyn ry-gheddyn
Ta coipyn laue-screeyn jeh recortyssyn bleeaney goaill stiagh:
Giuseppe Piazzi
She saggyrt Chatoleagh lesh yn Oardyr Thienagh, maddaghteyr, as rollageyder Iddaalagh va Giuseppe Piazzi (16 Jerrey Souree 1746 – 22 Jerrey Souree 1826). Chur eh thie rollageydys ec Palermo er bun, t'er enney jiu myr Osservatorio Astronomico di Palermo – Giuseppe S. Vaiana. S'liklee dy nee yn feddyn magh share echey na feddyn magh y phlanaid crivassanagh Keres.
Sofia Carson
She ben-aghteyr as arraneyder Americaanagh ee Sofía Daccarett Char (ruggit er 10 Averil 1993), ta ennit dy keirdey myr Sofia Carson. She myr roltag goaldagh 'sy straih Austin & Ally liorish y Disney Channel va'n chied chloie eck er y çhellveeish. Ayns 2015, hooar ee enney myr Evie, neen lesh yn Evil Queen (y Drogh Venrein), 'sy fillym fansee kiaullee Descendants liorish Disney, as ny s'anmey ren ee aavioghey yn paart eck ayns ny filmyn eiyrtyssagh. Voish shen, t'ee er ny chloie 'sy fillym drama romansagh Purple Hearts (2022) liorish Netflix.
Queeyl Vooar Laksaa
Ta Queeyl Vooar Laksaa (The Laxey Wheel) ny mwyllin ushtey ta ny shassoo 'sy valley beg Laksaa, Mannin. Ta'n ennym y Lady Isabella currit urree myrgeddin ayns Gaelg as ayns Baarle. V'ee kiaddit ec Robert Casement, as t'ee 72 trieghyn as 6 oarlee (22.1 m) er crantessen as 6 trieghyn (1.83 m) er lheead. T'ee çhyndaa 3 rpm er bieauid.
Brigitte Bardot
Brigitte Anne-Marie Bardot (r. 28 Mean Fouyir 1934), enmyssit dy mennick marish e aagherridyn B.B., she immeeaghtagh er son cairyn beiyn as aa-aghteyr, aa-araneyder as aa-chraishteyder Frangagh t'ee. Ta enney mooar urree son cloie karaghteyryn keintys-heyrit marish aghtyn beaghey hedonagh as she ish va fer jeh ny cowraghyn keintyssagh share ennymoil car ny 1950yn as ny 1960yn. Ga dy ren ee faagail yn çhynskyl eunysseyrys ayns 1973, t'ee foast coontit myr jalloo cultooragh mooar.
Cliafuine
She balley beg ayns twoaie Choontae Shliggee, Pobblaght Nerin, eh Cliafuine (Cliffoney ny Cliffony dy h-oikoil). Ta'n balley beg ny hoie 22 km çheu hwoaie veih Shliggagh er yn N15, fer jeh ny preeu-raaidyn ayns Nerin, as 13 km çheu heear yiass veih Bun Dobhráin. T'eh ny hoie er crossag, raad ta'n bayr gys An Mullach Mór çheet ry-cheilley lesh bayr Shliggee-Ghoon ny Ghoal. Rere coontey-pobble ny bleeaney 'sy vlein 2006 va 425 deiney cummal 'sy valley beg. Cha nel ayn 'sy valley beg agh keeill Chatoleagh, bunscoill, thie lhionney, shapp, oik postagh, as thie bee, myrane lesh kuse veg dy steatyn beaghee beggey.
Sniaghtey garroo
250px|right|thumb|Jalloo er sniaghtey garroo ayns magher Ta sniaghtey garroo ny clagh sniaghtee çheet er sorçh dy 'rassaghey creoi ta jeant seose jeh bluckanyn ny ceabyn neuchadjin rio. Er y Chruinney t'ad jeant seose jeh rio ushtey son y chooid smoo as t'ad eddyr 5 mm as 150 mm er crantessen. Dy mennick ta ny claghyn sniaghtee mooarey tuittym car sterrymyn taarnee trome.
Garfield
She caslys-skeeal Americaanagh va crooit ec Jim Davis eh Garfield.
Katowice
She caayr 'sy Tileesh ayns jiass y Pholynn eh Katowice (Kattowitz). T'eh soit er ny h-awinyn Kłodnica as Rawa, fo-awinyn ny h-awinyn Odra as Wisła ayns Ard-heer y Tileesh.
Marlene Dietrich
Ayns Berleen ayns ny 1920yn, ren Dietrich cloie er yn ardan as ayns scannaneyn tostagh. Ren e cloie myr Lola-Lola ayns scannane Josef von Sternberg, The Blue Angel (1930), geddyn ard-voylley eddyr-ashoonagh as conaant marish Paramount Pictures. Ren Dietrich goaill ayrn ayns ram scannaneyn Hollywood goaill stiagh shey paart jallooagh v'er stiurey liorish Sternberg — Morocco (1930) (yn un enmyssaght Aundyr Academy), Dishonored (1931), Shanghai Express as Blonde Venus (y daa jeu ayns 1932), The Scarlet Empress (1934) as The Devil Is a Woman (1935) — myrane lesh Desire (1936) as Destry Rides Again (1939). Ren ee traghtey er bun e persoonid drualtagh as e shilley "andooghyssagh" as haink urree dy ve fer jeh ny ben-aghteyryn s'berçhee 'sy lhing shen. Car y Nah Chaggey Dowanagh she eunysseyr ard-ghooagh ayns ny Steatyn Unnaneysit v'ee. Ga dy ren ee cloie paartyn ard-ghooagh ayns scannaneyn lurg y chaggey, goaill stiagh scannaneyn Alfred Hitchcock Stage Fright (1950), Billy Wilder Witness for the Prosecution (1957), Orson Welles Touch of Evil (1958) as Stanley Kramer Judgment at Nuremberg (1961), ren Dietrich ceau yn chooid smoo jeh'n traa eck ayns ny 1950yn derrey ny 1970yn turryssaghey yn dowan myr cloieder paalan buillvollee.
Katowice
Ta Katowice ny slyst veanagh jeh Moir-valley yn Tileesh Eaghtyragh as eddyr 2.2 millioon as 3.5 millioon deiney cummal ayn. She cree yn oaylleeaght, y chultoor, y çhynskyl, dellal as arraghey ayns jiass y Pholynn t'ayn. She preeu-valley Wheiggey yn Tileesh t'ayn. Roish dy daink er dy ve ny phreeu-valley er y wheiggey shen v'eh ny phreeu-valley er Queiggey Katowice (1975-1998), er Queiggey yn Tileesh (1920-1939) as er Queiggey yn Tileesh Eaghtyragh 'sy Ghermaan.
Keyllys Kerch
Ta Keyllys Kerch (Керченский пролив, Kerchenskiy proliv; Керченська протока, Kerchens'ka protoka; Keriç boğazı) kianglaghey yn Vooir Ghoo rish Mooir Azov, as t'eh scarrey Lieh-innys Kerch (yn Ookraan) 'sy neear veih Lieh-innys Taman (y Roosh) 'sy niar. Ta'n keyllys eddyr 4.5 km as 15 km er lheead as seose gys 18 m er diunid. She Kerch ny Crimeea y phurt smoo scanshoil as ennym ny purt currit er y cheyllys. Ta Baie Taman ta cruinnit liorish Gob Tuzla 'sy twoaie as Gob Chushka 'sy jiass. She Taman y balley smoo scanshoil er y çheu Rooshagh, raad ta purt goll er troggal ayn.
Hanukkah
thumb|250px|right|Menorah She feailley Ewagh hoght laghyn eh Hanukkah (dy tradishoonagh,, fockley magh Tiberiagh: Ḥănukkāh; ayns Ewnish yeianagh, ). T'eh cur ayns cooinaghtyn aachasherickey nah Hiamble Yerusalem rish irree magh ny Maccabeeyn 'sy 2oo eash RJC. T'eh goaill toshiaght er 25oo laa Kislev rere feaillere Ewagh, as shen laa ennagh eddyr Sauin as Mee ny Nollick rere feaillere Gregoiragh. T'eh goll er coooilleeiney erskyn ooilley liorish lossey cainlere banglaneagh nuy banglane, Menorah ny Hanukiah. T'ad lossey cainle elley dagh oie ny feailley, dys hoght er yn oie s'jerree. Dy cadjin, ta nuyoo chainle ayn (shamash, "sharvaant") liorishyn t'ad lossey ny cainleyn elley. Dy tradishoonagh, ren ad ymmyd jeh ooill olive, agh haink cainleyn 'syn ynnyd oc. T'ad cur stiagh ny cainleyn veih jesh dys toshtal, fer noa dagh oie, agh lossey ad veih toshtal dys jesh, lesh cur bannaght.
Queiggey Kirovohrad
She queiggey 'syn Ookraan veanagh eh Queiggey Kirovohrad (Кіровоградська область Kirovohrads’ka oblast’) ny Kirovohradschyna (Ookraanish: Кіровоградщина) myr t'eh enmyssit dy mennick. She Kirovohrad y balley reiragh.
Cristen Marritt
She cloieder badmyntyn Manninagh ee Cristen Elizabeth Marritt (née Callow; ruggit er 27 Boaldyn 1989).
Coorse spoyrt
Ren Marritt cohirrey ec Gammanyn ny h-Ellanyn ayns 2009, 2011, as 2013. Chossyn ee boyn ooha ayns 2009, boyn ooha as argid ayns 2011 as boyn argid as airhey ayns 2013. Ayns 2010, ghow ee ayrn ayns Gammanyn y Cho-unnaneys, agh chaill ee ayns bout y 16 jerrinagh.
Twitter
right|150px She shirveish voggyley sheshoil as vyn-vloggal eh Twitter. T'eh ayns shelloo y cholught Americaanagh Twitter, Inc.. She ardan raad ta ymmydeyryn postal as eddyr-obbraghey trooid çhaghteraghtyn ta goll er enney myr "tweetyn". Foddee ymmydeyryn recortyssit postal, cur laikyn lesh, as aaphostal tweetyn, agh s'cagliagh y jargaght t'ec ymmydeyryn neu-recortyssit tweetyn theayagh y lhaih. Ta ymmydyeyryn eddyr-obbraghey lesh Twitter trooid jeeagheyderyn ny cooid vog chionnit toshee ghleashagh, ny rere claareeyn trooid APIyn. Roish Averil 2020, va ny shirveishyn roshtynagh trooid SMS. Hoshiaght, cha row agh 140 karacteyryn lowit, agh va'n lowanse yrjit dys 280 karacteyryn da çhengaghyn neu-CJK ayns Mee Houney 2017. Ta cagliagh 140 tullee ec tweetyn sheean as feeshan ec y chooid smoo jeh coontyssyn.
Spike Milligan
She eunysseyr, fer aitt, screeudeyr, feelee as kiaulleyder Goaldagh-Yernagh va Terence Alan "Spike" Milligan (16 Averil, 1918 — 27 Toshiaght Arree, 2002). Va enney mooar er fo'n ennym Spike Milligan. Cheau eh yn chooid smoo jeh'n choorse bea echey gobbraghey 'sy Reeriaght Unnaneysit. She Milligan va'n co-chrooder, yn ard-screeudeyr as nane jeh'n wirran 'sy chlaare radio The Goon Show. Ren Milligan screeu as reaghey ram lioaryn, goaill stiagh Puckoon as y coontys hene-veashnyssagh er y traa ren eh caggey 'sy Nah Chaggey Dowanagh, goaill toshiaght lesh Adolf Hitler: My part in his downfall. Ta enney er chammah myr screeudeyr jeh feeleeaght aitt, as va'n chooid smoo jeh'n 'eeleeaght echey scruit da paitçhyn, goaill stiagh Silly Verse for Kids (1959).
Asserbajaanish
She macro-hengey ee Asserbajaanish (Azərbaycanca, Azərbaycan türkcəsi, Azərbaycan dili). T'ee mastey çhengaghyn Turkagh ny h-Aishey heear yiass, as t'ee goll er loayrt ec ny h-Asserbajaanee. Ta faggys-mooinjerys eddyr ish as Turkish, Qashqaish as Turkmenish.
Ghil'ad Zuckermann
Ta Ghil'ad Zuckermann (גלעד צוקרמן; ruggit er 1 Mean Souree, 1971, Tel Aviv, Israel) (D.Phil., Aah yn Ollee; Ph.D., Cambridge) ny scoillar er y çhengoaylleeaght.
Bella Hadid
She craishteyder Americaanagh ee Isabella Khair Hadid (ruggit er 9 Jerre Fouyir 1996). T'ee ny share er enney fo'n ennym Bella Hadid. Ayns 2016, v'ee reiht myr "Craishteyder y Vlein" liorish lught keirdey son Models.com. Harrish kiare bleeaney, va Hadid ry-akin shiaght keayrt as feed er coodee eddyrashoonagh yn earishlioar Vogue.
Purt
right|thumb|[[Purt yn Douvyr, Reeriaght Unnaneysit]] Ta'n fockle purt çheet er soiaghey er coose ny oirr varrey son loaghanys lhongyn as livrey-ys sleih ny laadyn. Ta soiagheeyn da puirt reiht as roshtynys gys y çheer as gys ushtey yn-shiaulley 'syn aigney, myrane lesh aggyrtys traghtee as fastee veih'n gheay as veih ny tonnyn.
Fivel Stewart
She ben-aghteyr as arraneyder Americaanagh ee Trente Heavyn "Fivel" Stewart (ruggit er 4 Sauin 1996). Haink enney mooar urree da'n chied cheayrt tra ren ee cloie Izzie ayns tree imbaghyn jeh'n straih Atypical (2018–2021) liorish Netflix. Rere 2022, t'ee cloie 'sy straih The Recruit liorish Netflix.
Jocelyn Rae
She aa-leddogeyr keirdey Goaldagh ee Jocelyn Rae (ruggit er 20 Toshiaght Arree 1991).
Ren Rae roshtyn mullagh e coorse ec earroo 67 myr va rhenkit ec y Women's Tennis Association (WTA) er 22 Toshiaght Arree 2016. Harrish e coorse, chossyn ee un enmys ayns ny singylyn as 23 enmyssyn ayns ny dooblaghyn er yn ITF Women's Circuit.
Goll liorish Colin Fleming, chossyn ee yn boyn airhey ayns ny dooblaghyn mestit ec Cloiaghyn y Cho-unnaneys, 2010, ayns Delhi er son ny h-Albey. V'ee ynsit liorish yn aa-leddogeyr keirdey Albinagh, Karen Paterson.
Blaa ny feoghaig
She genus dy hey dooieyn 'sy chynney Apocynaceae ad blaaghyn ny feoghaig (Vinca). T'ad dooghyssagh da'n Europey, yn Affrick heear-hwoaie as yn Aishey hiar-yiass.
Jalloo-oaylleeaght
She lus lussagh t'ayn. Ta gish snauee 1-2m er lhiurid oc, cha nel ny smoo na 20-70cm erskyn y thallooin. T'ad cur magh fraueyn dy mennick my t'ad bentyn rish y thalloo, as myr shen ta'n lus skeaylley dy lheead. Ta duillagyn sleeanagh dys oochrooagh piyral oc, mysh 1-9cm er lhiurid as 0.5-6cm er lheead. Ta kiare dooieyn sheer-ghlass, agh ta V. herbacea yn-lhoamey.
T'ad cur magh blaaghyn car ny bleeaney. T'ad jiarg-ghorrym son y chooid smoo, agh bane ny keayrtyn. Ta queig petyllyn kianglt ec y vun dys çhoob. She piyr dy 'alacailjyn eh y mess oc.
Imraaghyn
thumb|left|[[Vinca difformis ayns Cáceres, yn Spaainey.]]
Basshunter
She arraneyder, gienteyder recortys as markiagh jysk Soolynnagh eh Jonas Erik Altberg ta cloie fo'n ennym ardan Basshunter (r. 22 Mee ny Nollick, 1984, Halmstad, y Toolynn).
Bugogue
She lus 'sy chynney Rhamnaceae ee bugogue (Rhamnus cathartica). T'ee dooghyssagh da'n Oarpey, yn Affrick heear hwoaie, as yn Aishey heear. T'ee ry-akin ayns America Hwoaie myr lus jesheenagh.
Jalloo-oaylleeaght
She crouw yn-lhoamey t'ayn. T'ee gaase wheesh as 8m er yrjid. Ta roost dhone lheeah eck as banglaneyn jialgagh. Ta duillagyn eelipsagh dys oohchrooagh glassey eck, mysh 2.5–9 cm er lheead as 1.2–3.5 cm er yrjid; t'ad maylartey. Ta blaaghyn buighey-ghlassey kiare-petyllagh eck. T'ad dioecious, as t'ad goll er pollnaghey ec shey-chassee. She droop doo eh y mess eck, mysh 6–10 mm er crantessen, as ta daa dys kiare rassinyn ayn. T'eh nieunagh da sleih, agh ta ein ad y ee gyn doilleeid, as skeaylley ny rassinyn 'sy check oc.
Aase
Ta bugogue gaase dy tappee, agh t'ee neuveayn. T'ee dy mie, as t'ee tramylt. T'ee ny lus ruegyssagh as ta'n scaa eck lhiettal aase dooieyn dooghyssagh. S'doillee eh ish y 'reayll fo; t'ee cur magh buinnaghyn dy breeoil erreish jee goll er giarrey ny lossey.
Hug Linnaeus Rhamnus catharticus urree, agh ren ad kerraghey yn ennym myr cathartica er y fa dy nee ennym genus bwoirrinagh ee Rhamnus.
Ymmyd
Ren ad ymmyd purgaidagh jeh roost as messyn ny lus traa dy row, agh s'goan shen nish er coontey fo-eiyrtyssyn gaueagh. Ta'n fuygh creoi, agh cha nel monney ymmyd jeant jeh. She lus bee foillycanyn 'sy ghenus Gonepteryx t'ayn, as oltey da noidyn scanshoil troaryn: Puccinia coronata as Aphis glycines.
Harriet Taylor Mill
She fallsoonagh as sheealtagh Goaldagh er son cairyn ny mraane va Harriet Taylor Mill (née Hardy; 8 Jerrey Fouyir 1807 – 3 Sauin 1858). Ta'n chooid obbyr ta foast er mayrn ry-gheddyn ayns The Complete Works of Harriet Taylor Mill. Ta peeshyn ennagh ry-gheddyn chammah ayns The Collected Works of John Stuart Mill, ym-lioar XXI er lheh.
Veliko Tarnovo
She caayr 'sy Vulgeyr eh Veliko Tarnovo (Bulgeyrish: Велико Търново, Veliko Tarnovo).
Angelīna Kučvaļska
She skyrreyder figgyr Latvagh ee Angelīna Kučvaļska (ruggit er 6 Nollick 1998). She feniagh CS Volvo Open Cup, 2014, feniagh daa-cheayrt Chappan Toruń (2015, 2016), feniagh Aundyr Tallinn (2014), as feniagh ashoonagh queig keayrtyn Feniaghtys y Latvey (2015–17, 2019–20) t'ee. T'ee er ny cho-streeu 'sy veer yerrinagh ec nuy Feniaghtyssyn yn ISU, raad chossyn ee y troar share eck, y kiarroo ynnyd, ec Feniaghtyssyn yn Oarpey ayns 2016.
Baile Íomhair
Ta Baile Íomhair (Ballivor) ny valley beg as ayns sheear Choontae yn Vee, Nerin. Ta'n balley beg ny hoie er yn R156, y raad ardjynagh ta goll veih na Dúnta gys Cluain Aodha er gerrey da'n joarey rish Coontae ny h-Eearvee. Rere coontey-pobble ny bleeaney 2006 va 1,212 deiney cummal 'sy valley beg.
Nadine Velazquez
She ben-aghteyr as craishteyder Americaanagh ee Nadine E. Velázquez (ruggit er 20 Sauin 1978). Ta enney urree son e paartyn myr Catalina Aruca ayns My Name Is Earl as Sofia Ruxin ayns The League. T'ee er ny chloie ayns scannaneyn lheid as War (2007), Flight (2012) as Snitch (2013), as v'ee ny h-aghteyr skimmee 'sy straih hellveeish Major Crimes chammah.
Slyst Haifa
She fer jeh slystyn Israel ee Slyst Haifa (, Mehoz Ḥeifa; منطقة حيفا). Ta'n clyst 864 km² er eaghtyr. She Haifa y preeu-valley.
Rere staydraa veih Ard-Rheynn Staydraa Israel 'sy vlein 2005, va 858,000 deiney cummal 'sy clyst. She Ewnyn 71.27% jeh pobble y lyst. Ta 18.81% nyn Arabee Voslymagh, 1.78% nyn Arabee Chreestee, as 2.52% nyn Nroosee. Cha row 4.9% jeh pobble y lyst rang-oardit rere craueeaght.
Henry Draper
She lhee as rollageyder amateyragh Americaanagh va Henry Draper (7 Mayrnt 1837 – 20 Sauin 1882). Ta enney share er myr kioneraadagh y fotografeeaght rollageagh.
Coontae Lębork
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Lębork (Powiat lęborski; Lãbòrsczi kréz). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Lębork y toiag reirey as y balley smoo ayn as eh ny lhie 61 km çheu yiass veih'n phreeu-valley queiggagh Gdańsk. She Łeba yn un valley elley as eh ny lhie 29 km çheu heear hwoaie veih Lębork.
Ta'n coontae 706.99 kilomeaderyn kerrinagh er eaghtyr as 'sy vlein 2006 va 63,659 deiney cummal ayn. Va 35,069 deiney cummal ayns Lębork, 3,824 deiney ayns Łeba, as 24,766 deiney cummal magh çheu çheerey.
Ta Coontae Lębork çhemmal rish Coontae Wejherowo 'sy niar, rish Coontae Kartuzy 'sy niar yiass, rish Coontae Bytów 'sy jiass, as rish Coontae Słupsk 'sy neear. Myrane lesh shen, ta'n coontae caglit liorish y Vooir Valtagh 'sy twoaie.
Coontae Lębork er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns queig slystyn (gmina) (daa lyst valjagh, tree slystyn çheerey). T'ad ry-akin 'sy taabyl shoh heese, rere earroo yn phobble.
Bun Dobhráin
She balley ayns jiass Choontae Ghoon ny Ghoal, Nerin eh Bun Dobhráin (Bundoran; Yernish son "Bun Ushtey Beg" ny "Bun Doouran"). Ta'n balley ny hoie er yn N15 faggys da Béal Átha Seanaidh eddyr Doon ny Ghoal as Shliggagh. Ta enney mooar er y valley myr fer jeh ny buill heyrey çheu faarkey share ayns Nerin. Ta'n balley er ny scarrey magh ayns daa rheynn liorish awin an Bhradóg - y Çheu Heear as y Çheu Hiar. Rere y choontey-phobble 'sy vlein 2006 va 1,706 deiney cummal 'sy valley hene, as 888 deiney elley ayns ny binn mygeayrt y mysh.
Toy Story
She scannane aittys Americaanagh voish y vlein 1995 ta bioghit lesh co-earrooder eh Toy Story. Va'n scannane gientit liorish Pixar Animation Studios as skeayllit magh liorish Walt Disney Pictures.
Bob Carswell
She screeudeyr, çhebbeyder radio, as immeeaghtagh Manninagh er son y Ghaelg as cultoor Vannin eh Robert Corteen Carswell RBV, ta goll er enney ny share myr Bob Carswell (ruggit ayns 1950). Ayns 2013 hooar eh yn aundyr Reih Bleeaney Vannin voish Undinys Eiraght Vannin er son e choyrtyssyn da cultoor Vannin.
Scaalheaney
She oltey yn Ving Scaalheanee Ghaelgagh eh Carswell, as t'eh coontit jiu myr fer jeh ny gooyn smoo scanshoil ayns scaalheaney ny Gaelgey. She Claare ny Gael e chlaare roie er y radio, claare shiaghtinoil ta "jeeaghyn er y theihll as y chultoor Manninagh trooid berçhys y chiaull Vanninagh as Gaelgagh". Roish shoh, t'eh er ny leayrey as ny ghientyn ny claareeyn Traa dy Liooar as Shiaght Laa.
Screeu
Ayns 2010 ren eh reaghey Manannan's Cloak: An Anthology of Manx Literature. Ta'n lioar geiyrt er y lettyraght Vanninagh voish e chied huarystal dys y laa t'ayn jiu, kiangley asstayrnyn daahengagh rish baghtyn ta cur ad ayns co-hecks y çhennaghys Manninagh. Ta'n lioar ny chied lane-haglym jeh'n lettyraght Vanninagh as t'eh coontit myr cohoyrtys scanshoil da'n chultoor as enney Manninagh.
Finding Dory
She scannane jantys drama aittys Americaanagh voish y vlein 2016 ta bioghit liorish co-earrooder eh Finding Dory. Hie yn scannane er ny ghientyn liorish Pixar Animation Studios as v'eh skeaylt magh liorish Walt Disney Pictures. V'eh stiurit ec Andrew Stanton as screeuit ec Stanton as Victoria Strouse. T'eh eiyrtyssagh dy jeeragh er Finding Nemo (2003) as t'eh cur failt er-ash er gooyn Ellen DeGeneres as Albert Brooks, marish Hayden Rolence (ta goll stiagh ayns ynnyd Alexander Gould), Ed O'Neill, Kaitlin Olson, Ty Burrell, Diane Keaton, as Eugene Levy çheet stiagh 'sy wirran. Ta'n scannane geiyrt er yn yeeast neuchooinaghtagh (DeGeneres) ta goll er jurnaa son dy ve aachianglt rish e paarantyn (Keaton as Levy).
Buighag
She lus lussagh sheer-vio ee buighag (Ranunculus repens). T'ee dooghyssagh da'n Oarpey, yn Aishey as yn Affrick heear hwoaie.
Jalloo-oaylleeaght
T'ee gaase wheesh as 50cm er yrjid. T'ee sthollaneagh. Ta gish snauee cur magh fraueyn as lossreeyn noa; ta gish yeeragh cur magh blaaghyn. Ta ny duillagyn s'inshley eck rheynnit ayns tree duillageenyn lheead babbanagh, mysh 1.5-8cm er lhiurid, er cass wheesh as 20cm er lhiurid. Ta ny duillagyn s'yrjey ny sloo as ta duillageenyn s'keylley oc. Ta gish as duillagyn renaigagh. Ta blaaghyn buighey queig-petyllagh eck, mysh 2-3cm er crantessen. She acheneyn ad ny messyn eck, mysh 2.5-4mm er lhiurid. Share jee thalloo bog.
Ymmyd
Hie buighag er creck er feie ny cruinney myr lus yesheenagh, as t'ee ny lus ruegyssagh ayns ymmyodee buill nish. T'ee nieunagh rere cliaghtey y ghenus, agh ta'n nieu lheie liorish çhirmaghey marish traagh. Foddee sapp buighag ny volgeyder. Cha nel ollee dy ee er coontey'n vlass garg eck; myr shen, t'ee jannoo ymmyd jeh'n thalloo fassit dys skeeaylley ny sthollaneyn eck. T'ee goll er skeaylley liorish arraghey traagh myrgeddin.
Adam Long (bluckaneyr)
She bluckaneyr keirdey Manninagh eh Adam David Long (ruggit er 11 Sauin 2000). Ec y traa t'ayn, t'eh cloie myr fendeilagh marish Doncaster Rovers.
Coorse club
Ruggir er Mannin, ghow Long toshiaght rish e choorse marish y chlub ynnydagh St Georges roish hie eh dys Wigan Athletic ayns 2017. Hoshee eh da'n chied cheayrt er y chied wirran car y ghamman noi Middlesbrough Fo-23 ayns Jerrey Fouyir 2017 'syn EFL Trophy.
Er 20 Toshiaght Arree 2020, ren Long fo-screeu lesh Notts County er bargane eeasaght un-vee toshee.
Er 17 Jerrey Souree 2022, ren Long fo-screeu bargane daa-vlein marish y chlub Doncaster Rovers er feeagh follit.
Myn-çhengey
Ta myn-çhengey ny çhengey vynlagh çheet er çhengey ta goll er loayrt ec mynlagh pobbyl thalloo ny çheer. She mynlee hengagh yn enmys ta currit er ny pobbylyn shen. She myn-çhengaghyn y chooid smoo jeh çhengaghyn y theihill; ta mysh 196 steatyn seyrey ayn as eddyr 5,000 as 7,000 dy hengaghyn. . Keayrtyn, ta staydys oikoil ec myn-çhengaghyn ennagh dyn bwooise dy nee myn-çhengaghyn ad, lheid as Yernish ayns Nerin ny çhengaghyn dooghyssagh y Volivia.
Çhengaghyn gyn enney ayns çheeraghyn ennagh
Shoh heese çhengaghyn as staydys ashoonagh oc as ta loayrit ec tromlagh ayns un çheer er y chooid sloo, agh nagh vel enney oc ayns çheeraghyn elley, goaill stiagh adsyn raad dy vel boodeeys çhengagh mooar ayn:
Çhengaghyn mooarey gyn tromlee dy loayreyderyn ayns un çheer
Boodeeyssyn çhengagh nagh vel coontit myr tromlee ayns un çheer agh ta staydys oikoil oc ayns feeu as un çheer er y chooid sloo:
Fo-arctagh
Ta fo-arctagh çheet er ardjyn ny lieh-chruinney Hwoaie, kiart jiass voish yn Arctagh. T'eh goaill stiagh cooidjyn mooarey jeh Alaska, yn Chanadey, yn Çhibbeyr, Loghlin hwoaie as yn Vongoil hwoaie. Ta ardjyn fo-arctagh eddyr 50°N as 70°N dowan-lheead, son y chooid smoo.
Johan Helmich Roman
She cummeyder Barockagh Soolynnagh va Johan Helmich Roman (26 Jerrey Fouyir 1694 – 20 Sauin 1758). T'eh er ny ve enmyssit myr "ayr y chiaull Hoolynnagh" ny "Handel ny Soolynnee." She toshiagh Chiaulldramey yn Toolynn v'eh car y chooid smoo jeh Eash y Teyrsnys.
Rzeszów
She caayr ayns shiar yiass y Pholynn eh Rzeszów (Ряшів, Riashiv; Ряшев, Ryashev; Reichshof; Resovia; ריישע, Rayshe). 'Sy vlein 2010 va begnagh 180,000 deiney cummal 'sy chaayr. T'eh soit er y daa vroogh jeh'n awin Wisłok, ayns çheshvean Ghlion Sandomierz. She preeu-valley Wheiggey Podkarpacie as Choontae Rzeszów t'ayn.
Willem Barentsz
She lhuingysseyr, kaartgraafee, as ronseyder Ollanagh er yn Arctagh va Willem Barentsz (c. 1550 – 20 Mean Souree 1597), ny William Barents ny Barentz myr t'ad cur er keayrtyn chammah.
Hie Barentsz er tree marrinyssyn dys y twoaie foddey shirrey bollagh hiar hwoaie. Hie cha foddey as Novaya Zemlya as Mooir Kara er e chied daa varrinys, agh v'eh cassit er ash kyndagh rish y rio. Car y trass marrinys, ren y skimmee feddyn magh Spitsbergen as Ellan ny Maghouinyn, agh haink orroo dy ve treigit er Novaya Zemlya feie begnagh un vlein. Hooar Barentsz baase er y varrinys er ash ayns 1597.
Shimmey boayl ta enmyssit ass jiu, goaill stiagh Mooir Barents.
Zichyújfalu
Ta Zichyújfalu ny valley beg ta soit 'sy choontae Fejér faggys da Székesfehérvár, yn Ungaar.
Ynnyd
Ta ny baljyn Seregélyes, Pusztaszabolcs, Szabadegyháza as Gárdony soit ry laue. Ta'n balley soit er y raad-yiarn 44 (Székesfehérvár–Pusztaszabolcs).
Shennaghys
Va'n chied coontey screeuit fo Zichyújfalu er 1239.
Daryl Callister
Coorse spoyrt
Haink Callister stiagh 'sy 23oo ynnyd ayns ny singilyn ayns Gammanyn ny h-Ellanyn, 2015, as chossyn eh boyn airhey 'sy chohirrey fwirran as eh cloie lesh fwirran Vannin.
Ayns Gammanyn ny h-Ellanyn, 2017, haink eh stiagh 'sy trass ynnyd, marish Colin Daly ass Gotland, agh chossyn Daly yn boyn airhey lurg aa-chloie. Chossyn Mannin cohirrey fwirran ny fir.
Paulus Potter
She peinteyr Ollanagh va Paulus Potter (20 Sauin 1625 (bashtit) – 17 Jerrey Geuree 1654 (oanluckit)). Yeeree eh er beiyn çheusthie jeh reayrtyssyn çheerey marish poynt vondeish injil son y chooid smoo.
Unjin (lettyr)
She kied lettyr as feed abbyrlhit ny Gaelgey eh unjin (U, u), rere'n abbyrlhit Romanagh jeianagh.
Paulus Potter
Roish my dooar Potter baase liorish çhingys y cleeau as eh 28 bleeaney d'eash, ren eh gientyn mysh 100 peintalyn.
Sarah Bernhardt
Sarah Bernhardt (ruggit myr Henriette-Rosine Bernard; 22 ny 23 Jerrey Fouyir 1844 – 26 Mayrnt 1923), she aghteyr ardan Frangagh v'ee ren cloie ayns kuse vie jeh ny cloiaghyn Frangagh smoo ennoil car y 19oo eash yeianagh as y 20oo eash leah, goaill stiagh La Dame Aux Camelias liorish Alexandre Dumas fils; Ruy Blas liorish Victor Hugo, Fédora as La Tosca liorish Victorien Sardou, as L'Aiglon liorish Edmond Rostand. Ren ee cloie paartyn firryn, goaill stiagh Hamlet liorish Shakespeare. Ren Rostand eamaghey ee myr "ben-rein y çhassoo as ben-phrinse y chowrey", as ren Hugo Hugo moylley yn "goo airhey" v'eck. Ren ee jannoo shiartanse dy hurryssyn theateragh er feie ny cruinney as v'ee fer jeh ny kied aghteyryn ren recortyssyn sheean as cloie ayns jallooyn roie.
Unjin (lettyr)
Shennaghys
T'ad gra dy daink unjin screeu caslys 'syn abbyrlhit Proto-Sinaitagh. T'ad cur vâv er y lettyr shoh, as er lhieu dy row eh cowraghey croagane ny bad. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish. Ta'n bun cheddin ec Faarney, Vervine, Wooishlagh as Yiarn.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Sarah Bernhardt
Chammah's shen, t'ee kianglt rish speeideilys yn ellyneyr Alphonse Mucha er-yn-oyr dy ren ee cooney lesh soilsheydys yn obbyr echey. Dirree er Mucha ve ny ellyneyr feer ennymoil 'sy lhing shoh rere yn aght Art Nouveau v'echey.
Unjin (lettyr)
Coadyn co-earrooder
Ayns Unicode, ta U mooar ec U+0055 as u beg ec U+0075.
Ayns ASCII, ta U mooar ec 85 as u beg ec 117. Ayns earrooyn jeesoil, shen 01010101 as 01110101.
Ayns EBCDIC, ta U mooar ec 228 as u beg ec 164.
Ayns HTML as XML, ta U mooar ec "<tt>&#85;</tt>" as u beg ec "<tt>&#117;</tt>".
Francis Quayle
She saggyrt Anglicaanagh ayns Nerin va Francis Quayle (1650–1716).
Va Quayle ruggit ayns Mannin as ynsit ayns Colaashtey ny Trinaid, Divlyn. She saggyrt lowansagh Brí Ghabhann v'eh ayns Keeill Aspickagh Cluain as Ard-jaghin y Ros voish 1704 as ren eh freill y daa ardjaghey derrey laa e vaaish.
Alfalfey
She lus sheer-vio 'sy chynney pishyryn Fabaceae ee Alfalfa (Medicago sativa). She foddyr scanshoil t'ayn.
Jalloo-oaylleeaght
T'ee gaase dys mysh 70 kentimeadar er yrjid. Ta gish gyn fynney eck, as ymmodee gish gobbey ass yn un vun.
Ta duillagyn maylartey tree-ghuillagagh eck, as dagh duillageen oblanceolatagh, as giarrit ec y jerrey, bunnys. Ta oirryn reaey oc, er lhimmey jeh kuse dy 'eeacklyn. Ta ny duillageenyn mysh 3 kentimeadar er lhiurid.
Ta daa stipule beg sleeanagh ec bun yn yl-ghuillag. Ta raceme er jerrey kuse dy ghish, as blaaghyn echey. Ta ny blaaghyn mysh kentimeader er lhiurid. Ta 5 petylyn oc, 10 staimynyn, as un phistil. T'ad cur magh blaaghyn 'sy tourey son y chooid smoo. Ny yei shen, t'ad cur magh fynneigyn caslit mysh kentimeadar er lhiurid. T'ad moggylagh, as ta fynney creoi orroo ny keayrtyn. Ta rassyn buighey-ouyrey ayndaue.
Ta corys fraueagh dowiney eck, wheesh as 4.5 meadar ny keayrtyn. Myr shen, t'ee feer aahassooagh noi çhirmid.
Ta genome tetraploid eck.
Eggoaylleeaght
Ta alfalfey skeaylley liorish cur magh rassyn. Ta bea 3-12 vlein eck, as shen croghey er yn emshir as y sorçh t'ayn.
T'ee hene-nieunagh, dy ghra myr shen, s'doillee da rassyn alfalfey noa aase mastey alfalfey t'ayn foast. Myr shen, t'ad caghlaa alfalfey lesh dooieyn elley.
Galatish
She çhengey Cheltiagh va goll er loayrt ayns Galatia 'syn Aishey Veg (y Turkee noa-emshiragh) ee Galatish. V'ee loayrit veih'n 3-oo eash RC derrey'n 4-oo eash BNJ. T'ee ny çhengey Cheltiagh vooarheeragh gollrish y Ghoalish.
Cha nel mooarane fys ain er y çhengey jiu er-lhimmey jeh focklyn ennagh as giare-choontyssyn liorish screeuderyn classicagh, as enmyn skeaylt er screeuyn. Rere ny feanishyn shen, cha nel agh mysh 120 focklyn ain, as y chooid smoo jeu nyn enmyn persoonagh ta goaill jerrey lesh -riks (cf. Goalish -rix/-reix, Shenn Yernish ri, Gothish -reiks, Shenn Rankish rik, Ladjyn rex) "ree", fir elley ta goaill jerrey lesh -marus, toyrtagh -mari (cf. Goalish -maros, Shenn Yernish mor, Bretnish mawr) "mooar", as enmyn kynneeagh lheid as Ambitouti (Shenn Yernish imm- "ym-", Shenn Yernish tuath "theay"/"sleih"), myrane lesh y nhee focklagh drunaimeton "ynnyd cruinnaght" (cf. Shenn Yernish drui "druiaght", Shenn Yernish neimed "ynnyd noo").
Blaa ny ferrishyn
Ta blaa ny ferrishyn çheet er lossreeyn 'sy ghenus Silene, as er Silene latifolia as Silene dioica er lheh.
Keke Palmer
She ben-aghteyr, arraneyder, as persoonid çhellveeish Americaanagh ee Lauren Keyana "Keke" Palmer (ruggit er 26 Luanistyn 1993). T'ee mie er enney son cloie paartyn ayns gientynyn drama aittys as t'ee er chosney Aundyr Primetime Emmy, queig Aundyryn NAACP Image, as enmyssaghtyn son aundyr Daytime Emmy as aundyr y Screen Actors Guild. V'ee goit stiagh er rolley ny deiney smoo cummaghtagh liorish yn earishlioar Time ayns 2019.
Ivan Kramskoi
Va Ivan Nikolaevich Kramskoi (Иван Николаевич Крамской, 8 Mean Souree, 1837 - 6 Averil 1887) ny pheinteyr Rooshagh. V'eh ruggit ayns Ostrogozhsk, yn Roosh, ayns 1837 as hooar eh baase ayns 1887 ayns Caayr Pheddyr.
Keke Palmer
Ren ee y chied chloie ayns Barbershop 2: Back in Business (2004). Ny s'snmey, ren ee tuarystal 'sy scannane çhellveeish The Wool Cap (2004) as lurg shen ren ee cloie 'sy scannane drama Akeelah and the Bee (2006). Hie ee er oaie myr aghteyr paithçey lesh paartyn ayns Madea's Family Reunion (2006), Jump In! (2007), The Longshots (2008) as Shrink (2009). Ren ee cur magh e chied albym seyrlann, So Uncool, ayns 2007.
Kianglaghyn magh
]
Slyst Jerusalem
She fer jeh slystyn Israel ee Slyst Jerusalem (, Mehoz Ḥeifa; منطقة القدس). Ta'n clyst 864 km² er eaghtyr. She Jerusalem y preeu-valley.
Ta ny smoo na 920,000 deiney cummal 'sy clyst as ta 67.8% jeu nyn Ewnyn as 30.6% nyn Arabee. Ta queigoo jeh Arabee Israel cummal 'sy clyst, as ee goaill stiagh Jerusalem Heear as Hiar. Ta'n chooid smoo jeh ny h-Arabee nyn Balasteenee gyn seyraanaght ga dy vel reihys oc. Ta'n chooid sloo jeh ny h-Arabee nyn Arabee Israelagh as t'ad cummal ayns Abu Ghosh, Beit Safafa as Jerusalem Hiar. Ta'n pobble neu-Ewagh jeant seose jeh Moslymee (28.3%), Creestee 1.8% as deiney gyn rang-oardraghey (1.4%).
Donbas
right|thumb|300px|Keeall noa-emshyragh Donbas 'syn [[Yn Ookraan|Ookraan]] Ta Donbas ny Donbass (Донбас, Донбасс) çheet er ard shenndeeagh, cultooragh as tarmaynagh ayns shiar yiass yn Ookraan. Ta ayrnyn jeh Donbas stiurit ec possanyn scarreydagh atçhimagh myr eiyrtys er y Chaggey Rooshagh-Ookraanagh: Pobblaght Heayagh Donetsk as Pobblaght Heayagh Luhansk. Ta'n fockle Donbas ny phortmantey ta jeant ass focklyn Slavagh ta keeallaghey "Awin-tragh Donets", aagherrid jeh'n enmys "Awin-tragh Geayil Donets" (Донецький вугільний басейн Donetskyi vuhilnyi basein; Донецкий угольный бассейн, Donetskii ugolnyi bassein). Ta enmys yn awin-tragh geayil çheet ass Dreeym Donets; t'eh shen kianglt rish yn awin Donets.
Carlo Mannelli
She biol-chloieder, caboon, as cummeyder kiaull va Carlo Mannelli (4 Sauin 1640 'sy Raue – 6 Jerrey Geuree 1697 'sy Raue).
Seihll
Cheau Mannelli y chooid vooar jeh'n theihll echey 'sy Raue raad ren eh obbraghey car cloiaghyn kiaulldramey as cooishyn crauee. Myr biol-chloieder lesh ny far-enmyssyn Carlo del Violino as Carluccio di Pamfili, chloie eh yn chied viol 'sy phossan kiaullee Raueagh share er enney jeh'n lhing shen. Chur Arcangelo Corelli, chloie fo currym Mannelli as hie stiagh ayns e ynnyd beggan er veggan eddyr 1682 as 1690 myr y chied viol-chloieder conserteenagh, sheese er Mannelli myr fer jeh ny h-ynseyderyn smoo cummaghtagh v'echey. Chammah's shen, ren eh coontey eshyn marish Carlo Ambrogio Lonati as Lelio Colista mastey ny "più valorosi professori musici di Roma" ("ny h-ollooyn kiaullee share 'sy Raue"), myr ta symnit ayns roie-ockle yn obbyr echey, Opus 1.
Feie shiartanse dy vleeantyn, she toshiagh Congregetione di S. Cecilia v'eh. Tra hooar eh baase gyn poosey ayns 1697, ren eh faagail e stoyr dys y chohionnal. Va'n toyrtys kiarit dys ny h-olteynyn gyn mooarane d'argid, as cha daink jerrey lesh agh ec jerrey yn 18oo eash.
Cameron Boyce
She aghteyr Americaanagh va Cameron Mica Boyce (28 Boaldyn 1999 – 6 Jerrey Souree 2019). Hoshee yn coorse echey myr aghteyr paitçhey raad chloie eh ayns ny filmyn Mirrors as Eagle Eye (y daa jeu ayns 2008), gollrish y fillym aittys Grown Ups (2010) as e fillym eiyrtyssagh voish 2013. Haink y chied ard-phaart echey 'sy straih aittys Jessie (2011–2015) er y Disney Channel.
Goll er oaie gobbraghey marish Disney, hooar Boyce ny smoo enney myr Carlos, fer jeh ny karacteyryn enmyssagh 'sy 'sy straih filmyn fansee kiaullee Descendants. Chloie eh ayns dagh fer jeh'n tree filmyn eddyr 2015 as 2019, chammah's ayns çheu-veanyn eigsoylagh elley. Chloie eh yn paart enmyssagh dy Jake 'sy nah as 'sy trass imbagh jeh'n straih Jake and the Never Land Pirates (2012–2014) liorish Disney Junior. Va ard-phaart ec Boyce 'sy straih aittys Gamer's Guide to Pretty Much Everything (2015–2017) liorish Disney XD.
Roish çheet magh y fillym Descendants 3 ayns 2019, hooar Boyce baase as eh 20 bleeaney d'eash kyndagh rish crampyssyn voish y çhingys tuittymagh. Lurg e vaaish, va'n kione-phaart echey 'sy fillym creauagh Runt (2020) as she aghteyr cadjin v'eh er y straih creauagh erskyn-dooghyssagh Paradise City (2021) liorish Amazon Prime Video.
Queiggey Luhansk
She queiggey 'syn Ookraan hiar eh Queiggey Luhansk (Луганська область Luhans’ka oblast’; Луганская область Luganskaya oblast’) ny Luhanshchyna (Ookraanish: Луганщина) myr t'eh enmyssit dy mennick. She Luhansk y balley reiragh. Va'n queiggey bunnit 'sy vlein 1938 tra va ennym y chahnagh as y pholitickeyr Soveidjagh Kliment Voroshilov currit er myr Queiggey Voroshilovgrad (derrey 1958 as reesht eddyr 1970 as 1990).
Edgar Allan Poe
V'eh ruggit myr Edgar Poe ayns Boston, Massachusetts er 19 Jerrey Geuree, 1809. She mac Elizabeth Arnold Hopkins Poe as David Poe, Jr. v'ayn, as y jees oc nyn aghteyryn. Va braar shinney echey, William Henry Leonard Poe, as shuyr saa, Rosalie Poe. Hreig e ayr y ven as paitçhyn echey ayns 1810, as hooar e voir baase blein ny lurg shen liorish gorley shymlee. Hie Poe stiagh ayns thie John Allan, ny hraghtalagh Albinagh ayns Richmond, y Virjeeney dellal ayns cooid chadjin, goaill stiagh tombagey, eaddagh, curnagh, claghyn oaye as sleabyn. V'adsyn myr lught doltee da, as hug ad "Edgar Allan Poe" er, agh cha gholt ad eh rieau dy oikoil. Ren eh studeyryn ec Ollooscoill y Virjeeney rish lieh-vlein agh daag eh er y fa nagh row argid dy liooar echey. Hie eh stiagh 'syn Armee, agh cha daink eh lesh myr oikagh ynseydagh ec West Point, as scarr eh veih ny Allanyn ny lurg shen.
Va bun imlee echey myr screeudeyr, liorish çhaglym neuennymagh daanyn, Tamerlane and Other Poems (1827), gyn ennym agh "Bostonagh" ennagh. Hug eh tastey da prose ny lurg shen, as dobbree eh er son earishlioaryn lettyraght rish ymmodee bleeantyn. Haink enney er er son yn aght cremeydagh echey. Darree eh mastey caayryn bentyn rish yn obbyr, as adsyn goaill stiagh Baltimore, Philadelphia, as York Noa. Ayns Baltimore ayns 1835, phoos eh ben vooinjerey 13 bleeaney d'eash Virginia Clemm. Ayns Jerrey Geuree 1845 hoilshee eh "The Raven" as haink eh lesh çhelleeragh. Hooar e ven baase liorish gorley shymlee daa vleeaney ny yei. V'eh kiarail cur magh earishlioar, The Penn: haink eh dy ve The Stylus agh hooar eh baase roish my daink magh eh. Hooar eh baase er 7 Jerrey Fouyir 1849 rish 40 bleeaney d'eash ayns Baltimore. Cha nel enney ain er y vun, agh ny keayrtyn, t'ad er ny chur da alcoal, yn collyr, druggaghyn, gorley cree, gorley ny moddee, gorley shymlee as binn elley.
Va cummaght mooar ec obbraghyn Poe er lettyraght ny Steatyn Unnaneysit as y theihll, as er magheryn er lheh goaill stiagh tuinney-oaylleeaght as cryptoaylleeaght. Ta Poe as e obbraghyn ry-akin car cultoor cadjin ayns lettyraght, kiaull, filmyn as çhellveeish. Ta kuse jeh ny thieyn v'echey nyn dhieyn tashtee nish.
Maurice FitzGerald, 2h Hiarn Uíbh Fhailí
She fer jeh'n lught ooasle as sidoor Normanagh-Yernagh va Maurice FitzGerald (1194 - 20 Boaldyn 1257). By Ard-Hiarn Vriw Nerin eh veih 1232 derrey 1245. Rug eh ayns Nerin 'sy vlein 1194. Mac lesh Gerald FitzMaurice, 1d Hiarn Uíbh Fhailí as Eve de Bermingham v'ayn. Haink eh er toshiaght yn enmys Çhiarn Uíbh Fhailí er 15 Jerrey Geuree 1204, as ren reejerey jeh ayns Jerrey Souree ny bleeaney 1217 tra v'eh 23 bleeaney d'eash. V'eh symnit gys Lunnin son dy gholl marish y Ree Inry III Hostyn gys Poitou as Gasconha ayns Jerrey Fouyir 1229. V'eh pointit myr Çhiarn Vriw Nerin ayns Mean Fouyir 1232, as dreill eh yn oik shen gys y vlein 1245. Va'n foaynoo echey sollit liorish fouyn as ad gra dy row ayrn echey ayns baase Richard Marshal, 3oo Eearley Pembroke 'sy vlein 1234. Ren eh goll quail marish Marshal ec Cath an Churraigh er 1 Averil. 'Sy chah shen, va Marshal gortit as hooar eh baase beggan ny lurg. Ayns ny bleeantyn 1241, 1242, 1246, 1247 as 1248 ren eh cur ry cheilley sheshaghtyn caggee noi ny Yernee. 'Sy recortys bleeaney Annála na gCeithre Máistrí (1247) v'eh recortit dy row Máel Sechnaill Ó Dómhnaill, Çhiarn Heer Chonnal marrooit liorishyn.
'Sy vlein 1245, va Maurice ceaut magh ass oik yn Çhiarn Vriw. V'eh John FitzGeoffrey yn eiyrtyssagh echey. 'Sy vlein cheddin, chur eh sheese bun da Cashtal Shliggee. Ren eh cur er bun y vannishter Fransiscagh ayns Yoal as y vannishter Ghominicagh ayns Shliggagh.
Gliese 667 Cc
She planaid neughrianagh Gliese 667 Cc (ennit chammah myr GJ 667Cc, HR 6426Cc, ny HD 156384Cc) ta cruinlaghey çheusthie jeh cryss vaghagh y rollage chrivassanagh jiarg Gliese 667 C, ta ny oltey jeh'n chorys tree rollageyn Gliese 667, mysh 23.62 sollys-vleeantyn (7.24 parsecyn; 223.5 trillioonyn dy chilomeaderyn) foddey ersooyl jeh'n Chruinney ayns co-hollys rollageagh y Scorp. Va'n planaid neughrianagh feddynit magh rere aght bieauid raadeeoil, voish towshanyn bieauid raadeeoil trooid cronnaghey er arraghyn Doppler ayns spectrum moir-rollage y phlanaid.
Samantha Barks
Samantha Jane Barks (ruggit er 2 Jerrey Fouyir 1990), she aghteyr as arraneyder Manninagh as Goaldagh t'er chloie er yn ardan as er y scaa scaailan chammah's er y çhellveeish. Dirree enney mie urree erreish jee goaill y trass ynnyd 'sy straih hellveeish schleie I'd Do Anything liorish yn BBC ayns 2008. Ayns 2012, ren ee cloie marish Jonathan Bailey 'sy straih Groove High liorish y Disney Channel, as ren ee goaill toshiaght myr aghteyr scannane myr Éponine 'sy lhieggan scannane jeh'n chloie kiaullee Les Misérables.